Odile Defraye
Odil Defraje (; 14. jul 1888 — 21. avgust 1965), je bivši belgijski profesionalni biciklista. Bio je profesionalac od 1909. do 1924. godine. Najveći uspesi su mu osvajanje Tur de Fransa 1912. i Milan San Remo trke 1913. Defrej je prvi Belgijanac koji je osvojio Tur.

Karijera 

Amatersku karijeru počeo je 1908. godine i osvojio je trku oko Flandrije za amatere. Naredne godine je prešao u profesionalce i osvojio je drugo mesto na prvenstvu Flandrije, nakon čega je učestvovao na svom prvom Tur de Fransu. Prvu etapu završio je na desetom mestu, a u toku druge etape se povukao sa Tura. 1910. je osvojio šampionat Flandrije, a 1911. nacionalno prvenstvo.

1912. osvojio je Tur Belgije, uz četiri etapne pobede, nakon čega je vozio Tur de Frans po drugi put. Defraje je jedini Belgijanac koji je bio pozvan da se pridruži timu Alcyon, u kome su bili samo Francuzi. Tur 1912. je bio zadnji u kome je pobednik određivan na osnovu bodova. Defraje je pobedio na tri etape, na još tri je završio na drugom mestu i osvojio je Tur.

1913. je startovao sezonu osvajanjem prestižnog klasika Milan—Sanremo, nakon čega je vozio Tur Belgije i Tur de Frans, ali nijedan nije uspio da završi. Na Turu je bio lider do šeste etape, kada je vođstvo preuzeo Filip Tis, koji je i osvojio Tur, Defraje se povukao nakon sedme etape. Naredne godine je osvojio etapu na Turu Belgije, a Tur de Frans je napustio tokom etape 10.

Početak Prvog svetskog rata je uzrokovao prekid njegove karijere. Preživio je rat i vratio se biciklizmu 1919. godine, učestvovao je na još tri Tur de Fransa, ali nijedan nije završio, jedini Tur koji je završio je onaj koji je i osvojio. 1921. je osvojio etapu na Turu Belgije.

Karijeru je završio nakon Tur de Fransa 1924. godine.

Spoljašnje veze 

 Profil na biciklističkoj arhivi
 Rezultati Odila Defrajea na Tur de Fransu

Belgijski biciklisti
Pobjednici Tour de Francea